1983 és 1988 között 39 alkalommal szerepelt a nyugatnémet válogatottban és négy gólt szerzett. 1983. október 26-án mutatkozott be Törökország ellen, ahol csapata 5–1-es győzelmet aratott és Hans-Peter Briegel helyére állt be az utolsó tíz percre. Tagja volt az 1986-os világbajnoki ezüstérmes csapatnak Mexikóban, de csak a 2–1-es vereséggel végződő Dánia elleni csoportmérkőzésen szerepelt. A hazai rendezésű 1988-as Európa-bajnokságon bronzérmet szerzett a válogatottal. 1976 és 1978 között 13 alkalommal szerepelt a nyugatnémet amatőr válogatottban és két gólt szerzett. 1983-ban háromszoros U21-es válogatott volt és három gólt ért el.